Diari Oficial de la Generalitat Valenciana


Sumari del DOGV 3572, del 31-08-1999 (1999/7470)

ORDRE de 12 d'agost de 1999, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a la protecció de la naturalesa, de diverses finques situades a la unitat d'actuació núm. 3 del Pla Parcial 2 de Calp (Alacant), situat al talús nord del tombolo del Penyal d'Ifac.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7470


Data del document
:   12-08-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Calp
    * cultura regional
    * propietat immobiliària

ORDRE de 12 d'agost de 1999, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a la protecció de la naturalesa, de diverses finques situades a la unitat d'actuació núm. 3 del Pla Parcial 2 de Calp (Alacant), situat al talús nord del tombolo del Penyal d'Ifac. [1999/X7470]
  
Mitjançant escriptura de compravenda, atorgada davant el notari de València, senyor Enrique Robles Perea el dia 27 d'abril de 1999, la Generalitat Valenciana va adquirir la propietat de les parcel·les 14 i 15 de la unitat d'actuació núm. 3 del Pla Parcial 2 de Calp (Alacant), situades al talús nord del tombolo del Penyal d'Ifac.
  
La compravenda es va atorgar en execució del conveni de data 7 de gener de 1999 per a possibilitar l'ampliació del Parc Natural del Penyal d'Ifac, per haver reclassificat els esmentats terrenys com a sòl no urbanitzable d'especial protecció paisatgística i mediambiental, per Resolució d'11 d'abril de 1995, de la Conselleria d'Obres Públiques, Urbanisme i Transports, que aprova definitivament la revisió del Pla General d'Ordenació Urbana de Calp (Alacant).
  
Després de formalitzar l'adquisició, i d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana dels immobles esmentats.
  
D'acord amb el que disposa l'article 62.2 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Primer
  
Afectar al domini públic de la Generalitat Valenciana, amb efectes de 27 d'abril de 1999, amb la finalitat de protegir la naturalesa, els immobles que consten en l'Inventari General de Béns i Drets de la Generalitat Valenciana amb el número A01/03/047/0003 i que tot seguit relacionem:
  
- Tros de terra de secà, al terme de Calp, partida d'Ifac, amb una superfície de 6.754 m². Confronta: nord, amb una finca de la senyora Matilde Ivars Ivars; sud: senyor París Navarro i carretera, est i oest: carretera.
  
Sobre aquesta finca existeix construïda una edificació amb la descripció següent:
  
Xalet, habitatge unifamiliar compost de dues plantes i distribuït en diverses dependències. La seua mida en planta, aproximadament, és de 350 m². Delimita per totes les bandes amb la finca on se situa.
  
- Tros de terra de secà, en terme de Calp, partida d'Ifac, amb una superfície de 2.165 m². Confronta: nord, propietat de comunitat de propietaris de l'edifici ?La Cumbre- i ?Torre Alexandra?; sud: finca abans descrita; est i oest: carretera.
  
Ambdues parcel·les han estat requalificades com a sòl no urbanitzable d'especial protecció.
  
Segon
  
Els immobles queden integrats en el domini públic de la Generalitat Valenciana, i correspon a la Conselleria de Medi Ambient l'exercici de les competències demanials sobre aquests, inclosa la seua administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 12 d'agost de 1999
  
El conseller d'Economia i Hisenda,